remissie van dootslache
phelippe par la grace de dieu archiduc daustriche duc
de bourgoigne de lothier de brabant de stier de karente de cram
de lembourg de luxembourg et de geldres conte de flandres
de habspurgh de thirolle de firette de kieburg dartois
de bourgoigne palatin de haynau de hollande de zeelande
de namur et de sutphen marquis du saint empire des romains et
de borgauw lantgrave en elzate seigneur de frize de sur la $$$$
desclavonie et portenau de salins et de malines savoir faisons a tous
presens et avenir nous avoir recue lumble supplicacion de
jehan choyau contenant que environ a quatre ans lu estant
aulieu de court saint estienne en la court du seigneur dudit
lieu notre vassal en laquelle et environ leure de dix heures
devers le soir pluiseurs compaignons et jeunes filles dansoient
sadressa a une jeune fille en intention de la amener danser
avecq les aultres toutesfoiz ung nomme henot le saige filz
de jaques le saige print ladite jeune fille et la la mena danser
parquoy ledit suppliant sadressa a une aultre laquelle il
print et sans penser a $$$ ses amis a soy esbatre la mena
danser et ce voyant ledit le saige qui ne demandoit que question
et debat et pour faire despit audit suppliant savenca et se mist
a danser devant ledit suppliant dont il fut corouce a ceste
cause et a chaude celle donna audit le sage ung revers de
la main sur le visaige lui disant que il vuydast de la seste
et quil en avoit assez fait de desplaisir sans venir danser
devant lui et ledit suppliant dansa de rechief et en ce faisant
ung nomme jehan toussain lui dist quil lui desplaisoit de
ce quil avoit frappe ledit le sage qui estoit son cousin a
quoy ledit suppliant gracieusemendt respondist quil le vouloit bien
amender mais ledit jehan toussain sans y avoir regart comme
ung homme hors de raison se partit de la danse quoy
voyant ledit suppliant pour double de sa personne se absenta
semblablement dilec et tira vers la maison audit court saint estienne
et en cheminant rencontra ledit jehan toussain fort escuse
et a ceste cause ledit suppliant lui dit le plus gracieusement
quil peult jehan toussain me voulez vous faire desplaisir
a quoy ledit toussain en jurant et detestant le nom de dieu
respondist que oy$ et ce fait courut sur luy suppliant et
le print par le col tellemendt que ledit suppliant fut contraint soy
retirer contre ung mur estant pres dilec et voyant leditet
suppliant que icellui toussain le tenoit et molestoit sans le vouloir
laisser il tira dubg braquemart quil avoit et a acoust$$
de portera ung cousteau du quel a fin dob$er a la mauvaise
intencion dudit toussain il frappa icellui toussain deux ou trois
cops es parties du ventre tellemendt quil en yssyt effusion de
sang et depuis par faulte de g$$icement ou aultrement
est alle de vie a trespas a loccasion de quoy icellui suppliant
doubtant rigeur de justice sest absente de noz pays et
seigneuries ou il noseroit retourner avis lenconnendroit tenir
absent et vivre en estrange contree a son regret et deplaisir
se notre grace et misericorde ne lui estoit sur ce impartie
sicomme il dit humblement requir pour ce est
il que nous ces choses considerees audit suppliant inclinans a sadite
requeste et voulans en ceste partie preferer grace et
misericorde a rigeur de justice meisment pour lonneur et
reverence de la benoite passion que notre seigneur souffrist
pour nous tous a tel jour quil est huy avons ou cas
dessusdit remis quite et pardonne remectons quitons et pardonnons
de notre certaine science et grace especiale par ces presentes le fait et
cas dessus declaire ensemble toute peine amende et offence
corporelle criminele et civile en quoy poir cause et occasion
dicellui ses circonstances et dependeces il a et peult avoir mesprins
et offence et estre encourru envers nous et justice et revoquant
et mectant au neant tous appeaulx deffaulx contraintes et
bans saucuns sen sont ensuys en le remectant quant a ce
a ses bonne fame et renommee a notre pays et duchie de brabant
et a ses biens non confisquez saucuns en a tout aussi et par
la maniere quil estoit auparavant ledit cas advenu imposant sur
ce silence perpetuel a notre procureurngeneral de brabant et aults
noz officiers quelzconques satisfaction touteffois faicte
a partie se face nest civilemendt tant seulement si donnons
en mandement a noz aimez et feaulxles chancelliess et
aultres gens de notre conseil en brabant qui appelez ceulx qui
pour ce feront a appeller ilz procedent bien de$en$t et
diligamment a la verification et interinement de crsdits presetes
et ce fait ilz et tous autres noz justiciers et officiers quelconcques
cui ce regardera facent souffrent et laissent ledit suppliant
de notre presente grace remission pardon et quitance ensemble de
tout le contenu en cesdits presentes selon et par la maniere
que dit est plainement paisiblement et perpetuelement joyr
et user sans lui faire mectre ou donner ne souffrir
estre fait mis ou donne ores ne en temps avenir aucun arrest
destourbier ou empeschement au contraire ansi se son
corps au aucuns de ses biens sont ou estoient pour ce prins
saisiz ou arrestez ou empeschez les mectent ou facent mectre
ince$tinent et sans delay a plaint et entiere delivrance car ainsi
nous plaist il et affin que ce soit chose ferme et estable
a tousiours nous avons fait mectre notre seel a ces presentes
sauf en autres choses notre droit et laultruy en toutes
donne en bourg en bresse le vendredy saint
lan de grace notre mil vc et deux ainsi soubscript sur la
plicque par monseigneur larchiduc et encoires sigillate
de mandate dudit prins exxepte et signe par le secretaire
collommie a loriginal
par moy